PMIndiaData/PMIndiaSum huggingface dataset:
রাষ্ট্রপতি,উপ-রাষ্ট্রপতি, প্রধানমন্ত্রী সর্দার প্যাটেলকে তাঁর জন্মজয়ন্তীতে পুষ্পার্ঘ্যদিয়ে শ্রদ্ধা জানিয়েছেন; প্রধানমন্ত্রী “একতা দৌড়”-এর সূচনা করেছেন

রাষ্ট্রপতিশ্রী রামনাথ কোবিন্দ, উপ-রাষ্ট্রপতি শ্রী ভেঙ্কাইয়া নাইডু এবং প্রধানমন্ত্রী শ্রীনরেন্দ্র মোদী আজ সর্দার বল্লভভাই প্যাটেলের জন্মজয়ন্তী উপলক্ষে, নতুন দিল্লিরপ্যাটেল চক-এ সর্দার প্যাটেলের মর্মর মূর্তিতে পুষ্পার্ঘ্য নিবেদন করে শ্রদ্ধাজানান। প্রধানমন্ত্রীপরে, মেজর ধ্যানচাঁদ ন্যাশনাল স্টেডিয়াম থেকে ‘একতা দৌড়’-এর সূচনা করেন। এই উপলক্ষেতাঁর ভাষণে প্রধানমন্ত্রী সর্দার বল্লভভাই প্যাটেলের অবদানের কথা স্মরণ করেন,বিশেষ করে জাতির ঐক্যের জন্য তাঁর কাজের কথা তিনি তুলে ধরেন। প্রধানমন্ত্রীবলেন, ভারতের যুব সমাজ আমাদের জাতি গঠনের ক্ষেত্রে তাঁর অবদানের জন্য সর্দারপ্যাটেলকে বিশেষ শ্রদ্ধা করেন। প্রধানমন্ত্রীবলেন, ভারত তার বৈচিত্র্যের জন্য গর্ববোধ করে এবং ‘একতা দৌড়’-এর মতো অনুষ্ঠানআমাদের সেই গর্ব এবং একতার মানসিকতাকে আরও জোরদার করার সুযোগ এনে দেয়। শ্রীনরেন্দ্র মোদী, ভারতের প্রাক্তন প্রধানমন্ত্রী শ্রীমতী ইন্দিরা গান্ধীর কথাও স্মরণকরেন। আজ দেশ জুড়ে তাঁর প্রয়াণ বার্ষিকী পালিত হচ্ছে। প্রধানমন্ত্রীঅংশগ্রহণকারীদের একটি শপথবাক্য পাঠ করান।
মালদ্বীপ এবং শ্রীলঙ্কা সফরের আগে  প্রধানমন্ত্রীর বিবৃতি

আমি, মালদ্বীপ প্রজাতন্ত্রের রাষ্ট্রপতি ইব্রাহিম মহম্মদ সলিহ এবং গণপ্রজাতন্ত্রী শ্রীলঙ্কার রাষ্ট্রপতি মৈত্রীপালা সিরিসেনার আমন্ত্রণে ৮-৯ জুন , এই দুটি দেশ সফরে করতে যাচ্ছি । প্রধানমন্ত্রী হিসেবে পুনর্নির্বাচিত হবার পর এটি আমার প্রথম বিদেশ সফর। গত ডিসেম্বর মাসে রাষ্ট্রপতি সলিহ আমাদের দেশে এসেছিলেন। এর আগে নভেম্বরে তাঁর শপথগ্রহণ অনুষ্ঠানে যোগ দেবার সৌভাগ্যও আমার হয়েছিল। আমার এবারের সফরে দুই দেশের মধ্যে দীর্ঘদিনের সম্পর্ক এবং সামুদ্রিক ব্যবসা বাণিজ্যের ফলে প্রতিবেশীসুলভ যোগাযোগের গুরুত্ব প্রতিফলিত হচ্ছে। আমরা মনে করি মালদ্বীপ আমাদের মূল্যবান অংশীদার রাষ্ট্র যার সঙ্গে আমাদের ঐতিহাসিক এবং সাংস্কৃতিক যোগাযোগ বহুদিনের। সাম্প্রতিক সময়ে দুই দেশের সম্পর্ক আর-ও জোরদার হয়েছে। আমি নিশ্চিত, আমার এবারের সফর আমাদের বহুমুখী অংশীদারীত্বের সম্পর্ককে আর-ও নিবিড় করবে। গত ২১শে এপ্রিল, ইস্টারের দিন শ্রীলঙ্কাতে বীভৎস জঙ্গি হানা হয়। আমার সফরের মাধ্যমে সেই ঘটনার প্রেক্ষিতে সেদেশের সরকার এবং জনগণের পাশে থাকার বার্তা দেওয়া হবে। সন্ত্রাসবাদের বিরুদ্ধে লড়াই-এ ভারত শ্রীলঙ্কার পাশে রয়েছে। বিগত কয়েক বছরে শ্রীলঙ্কার সঙ্গে আমাদের দ্বিপাক্ষিক সম্পর্ক আর-ও মজবুত হয়েছে। নতুন সরকারের শপথ গ্রহণ অনুষ্ঠানে রাষ্ট্রপতি সিরিসেনা যখন এসেছিলেন, তখন তাঁর সঙ্গে আমার কথা হয়েছে। এবারের সফরে শ্রীলঙ্কার নেতৃবৃন্দের সঙ্গে সাক্ষাতের জন্য আমি অধীর আগ্রহে অপেক্ষা করছি। আমি আশাবাদী, আমার মালদ্বীপ এবং শ্রীলঙ্কার সফর আমাদের সামুদ্রিক প্রতিবেশীদের সঙ্গে সম্পর্ককে আর-ওদৃঢ় করে তুলবে,যা আমাদের “ প্রতিবেশী- প্রথম” নীতি এবং এই অঞ্চলে সকলের জন্য নিরাপত্তা ও উন্নয়নের কর্মসূচীর প্রতিফলন।
ভারতের প্রধানমন্ত্রীকে অস্ট্রেলিয়ার প্রধানমন্ত্রীর শুভেচ্ছা

সপ্তদশ লোকসভার সাধারণ নির্বাচনে তাঁর বিপুল জয়ের জন্যঅস্ট্রেলিয়ার প্রধানমন্ত্রী স্কট মরিসন আজ (২৪শে মে) প্রধানমন্ত্রী শ্রী নরেন্দ্র মোদীকে টেলিফোনে অভিনন্দন জানান। টেলিফোন বার্তালাপে প্রধানমন্ত্রী মোদী অস্ট্রেলিয়ার সঙ্গে সম্পর্ককে আরও মজবুত করতে ভারতের অগ্রাধিকারের কথা উল্লেখ করেন। ভারত ও অস্ট্রেলিয়াকে শক্তিশালী ও প্রগতিশীল গণতন্ত্র হিসেবে উল্লেখ করে শ্রী মোদী সে দেশের সঙ্গে ক্রমবর্ধমান অর্থনৈতিক লেনদেন, উচ্চ পর্যায়ে নিরন্তর মতবিনিময় এবং মানুষের সঙ্গে মানুষের সম্পর্কের কথা পুনরায় স্মরণ করেন। তিনি বলেন, দুই দেশের সম্পর্কে যে গতি সঞ্চারিত হয়েছে তা বজায় থাকবে। অস্ট্রেলিয়ায় সদ্য সমাপ্ত নির্বাচনে তাঁর লিবারেল-ন্যাশনাল কোয়ালিশন দলের জয়লাভের জন্য প্রধানমন্ত্রী মরিসনকে শ্রী মোদী অভিনন্দন জানান। প্রধানমন্ত্রী মরিসনকে ভারত সফরে আমন্ত্রণের প্রসঙ্গও শ্রী নরেন্দ্র মোদী তাঁকে স্মরণ করিয়ে দেন। /
কৃষি ওসংশ্লিষ্ট অন্যান্য ক্ষেত্রে ভারত-পোল্যান্ড সহযোগিতা প্রসারের লক্ষ্যে চুক্তিস্বাক্ষরের প্রস্তাবে অনুমোদন কেন্দ্রীয় মন্ত্রিসভার

কৃষি এবং সংশ্লিষ্ট অন্যান্য ক্ষেত্রগুলিতে সহযোগিতা প্রসারের লক্ষ্যে চুক্তিবদ্ধ হবে ভারতও পোল্যান্ড। আজ এই মর্মে এক প্রস্তাবে সম্মতি জানাল কেন্দ্রীয় মন্ত্রিসভা।প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে আলোচনা ওমতবিনিময়ের পর চুক্তির বিষয়টিতে অনুমতিদানের সিদ্ধান্ত নেওয়া হয়। প্রস্তাবিতচুক্তির আওতায় কৃষি সম্পর্কিত বিভিন্ন কর্মপ্রচেষ্টাকে অন্তর্ভূক্ত করা হবে। কৃষিপরিস্থিতি, শস্য উৎপাদনের হালফিল অবস্থা, ক্ষতিকর রাসায়নিক প্রভাব এবং সংক্রামকপশুরোগের আশঙ্কাজনিত কারণে উৎপাদন হ্রাস সম্পর্কিত বিভিন্ন বিষয়ে জ্ঞান ও তথ্যবিনিময়ের সুযোগ ঘটবে প্রস্তাবিত চুক্তির আওতায়। এছাড়াও, একে অন্যের দেশে কৃষি মেলাও প্রদর্শনী, আলোচনাচক্র ও সম্মেলন ইত্যাদিতে অংশগ্রহণের সুযোগ পাবে চুক্তিস্বাক্ষরের পরবর্তী পর্যায়ে। সুযোগ থাকবে কৃষি ও কৃষিজাত পণ্যের প্রক্রিয়াকরণক্ষেত্রে জ্ঞান ও অভিজ্ঞতা বিনিময়েরও। কৃষি বাণিজ্য ও বিপণনের সুযোগও লাভ করবেভারত ও পোল্যান্ড এই দুটি দেশ। প্রস্তাবিতচুক্তির আওতায় দু’দেশের প্রতিনিধিদের নিয়ে একটি যৌথ কর্মীগোষ্ঠী গঠনেরও উল্লেখরয়েছে। চুক্তি রূপায়ণকালে সহযোগিতার চিন্তাভাবনা ও পরিকল্পনা এবং প্রয়োজনীয়সমাধানের উপায় খুঁজে দেখবে এই যৌথ কর্মীগোষ্ঠী।
কেন্দ্রীয় সরকারি কর্মীদের ২ শতাংশ মহার্ঘ্যভাতা বৃদ্ধিতে মন্ত্রিসভার অনুমোদন

কেন্দ্রীয় মন্ত্রিসভা কেন্দ্রীয় সরকারি কর্মচারীদের অতিরিক্ত ২ শতাংশ মহার্ঘ্যভাতা দেওয়ার বিষয়টি অনুমোদন করেছে। চলতি বছরের পয়লা জুলাই থেকে এই প্রস্তাব কার্যকর হবে। এটি হবে বর্তমান ৭ শতাংশ মহার্ঘ্যভাতার অতিরিক্ত। প্রধানমন্ত্রী শ্রী নরেন্দ্র মোদীর পৌরোহিত্যে অনুষ্ঠিত মন্ত্রিসভার বৈঠকে আজ (২৯ আগস্ট, ২০১৮) এই প্রস্তাব মঞ্জুর হয়। সরকারের এই সিদ্ধান্তের ফলে চলতি আর্থিক বছরে এই খাতে সরকারের অতিরিক্ত ৬১১২ কোটি ২০ লক্ষ টাকা ব্যয় হবে। ২০১৮-১৯ অর্থবর্ষের জুলাই ২০১৮ থেকে ফেব্রুয়ারি ২০১৯ অবধি সময়কালের জন্য এই খাতে ৪০৭০ কোটি ৮০ লক্ষ টাকা ব্যয় হবে। মন্ত্রিসভার এই সিদ্ধান্তের ফলে ৪৮ লক্ষ ৪১ হাজার কেন্দ্রীয় সরকারি কর্মী ও ৬২ লক্ষ ৩ হাজার পেনশনভোগী উপকৃত হবেন। মহার্ঘ্যভাতার বৃদ্ধি সপ্তম বেতন কমিশনের সুপারিশের ভিত্তিতে স্থির করা হয়েছে। বাজার মূল্য বৃদ্ধির জন্য মহার্ঘ্যভাতা দেওয়া হয়।
আসিয়ান-ভারত সম্পর্ক প্রসঙ্গে সিঙ্গাপুরেরপ্রধানমন্ত্রীর প্রকাশিত নিবন্ধের ভূয়সী প্রশংসা করলেন প্রধানমন্ত্রী শ্রীনরেন্দ্র মোদী

আসিয়ান সভাপতি সিঙ্গাপুরের প্রধানমন্ত্রী মিঃ লি সিয়েন লুঙ্গ-এর একটিনিবন্ধের ভূয়সী প্রশংসা করেছেন প্রধানমন্ত্রী শ্রী নরেন্দ্র মোদী। তিনি বলেছেন,ভারত-আসিয়ান সম্পর্কের সমৃদ্ধ ইতিহাস, বলিষ্ঠ সহযোগিতা প্রচেষ্টা এবং উজ্জ্বলভবিষ্যৎকে খুব সুন্দরভাবে তাঁর নিবন্ধে তুলে ধরেছেন মিঃ লি সিয়েন লুঙ্গ। আজ টাইমস্‌ অফ ইন্ডিয়ায় প্রকাশিত একটি নিবন্ধে সিঙ্গাপুরের প্রধানমন্ত্রীলিখেছেন, ভারত এবং আসিয়ান রাষ্ট্রগুলির মধ্যে যুগ যুগ ধরে চলতে থাকা শিল্প ওবাণিজ্য এবং সাংস্কৃতিক সম্পর্ক সহযোগিতা প্রসারের ক্ষেত্রকে আরও জোরদার করে তুলতেএক বিশেষ ভূমিকা পালন করেছে। মিঃ লুঙ্গ-এর মতে, আসিয়ান-ভারত সম্পর্কের ২৫তম বর্ষ উদযাপনের মুহূর্তে যেকথা বিশেষভাবে স্মরণীয়, তা হল – দক্ষিণ এশিয়ার সঙ্গে ভারতের সুপ্রাচীন সম্পর্কদু’হাজার বছরেরও বেশি সময়কাল ধরে চলে আসছে। কম্বোডিয়া, মালয়েশিয়া এবং থাইল্যান্ডেরমতো দেশগুলির সঙ্গে ভারতের প্রাচীন বাণিজ্যিক সম্পর্কের কথা আজ সুবিদিত। দক্ষিণএশিয়ার ভাষা, সংস্কৃতি ও ঐতিহ্য এই সম্পর্কের মধ্য দিয়ে বিশেষভাবে প্রভাবিত হয়েছে।কম্বোডিয়ার আঙ্কোরভাট মন্দির, ইন্দোনেশিয়ার বোরোবোদুর ও প্রম্বানান মন্দির এবংমালয়েশিয়ার সুপ্রাচীন তীর্থ ক্ষেত্রগুলি হিন্দু-বৌদ্ধ সংস্কৃতির মিলন ও সমন্বয়চিহ্ন বহন করে। ইন্দোনেশিয়া, মায়ানমার ও থাইল্যান্ড সহ দক্ষিণ এশীয় দেশগুলিরসংস্কৃতিতে রামায়ণের প্রভাবও প্রতিফলিত হয়েছে নানাভাবে। মালয় ভাষায় সিঙ্গাপুরকেবলা হয় সিঙ্গাপুরা। এই শব্দের উৎপত্তি ঘটেছে সংস্কৃত থেকে, যার অর্থ হ’ল‘সিংহনগরী’। ভারত সফররত মিঃ লি সিয়েন লুঙ্গ আরও বলেছেন যে, আসিয়ান গোষ্ঠীতে ভারতেরঅন্তর্ভুক্তির বিষয়টিকে সিঙ্গাপুর বরাবরই সমর্থন জানিয়ে এসেছে। ১৯৯২ সালে আসিয়ানগোষ্ঠীর সঙ্গে ভারতের সম্পর্কের সূচনা হলেও আসিয়ান আলোচনা বৈঠকে পূর্ণ সদস্য রূপেভারত মর্যাদাপ্রাপ্ত হয় ১৯৯৫ সালে। পূর্ব এশীয় শীর্ষ বৈঠকগুলিতে ভারত অংশগ্রহণকরতে শুরু করে ২০০৫ সাল থেকে। আসিয়ান-ভারত সম্পর্ক এক কৌশলগত অংশীদারিত্বেরপর্যায়ে উন্নীত হয় ২০১২’তে। ঐ বছরটি ছিল আসিয়ান-ভারত সম্পর্কের ২০তম বার্ষিকী।বর্তমানে আসিয়ানের রাজনৈতিক নিরাপত্তা এবং আর্থ-সামাজিক তথা সাংস্কৃতিক স্তম্ভ হয়েউঠেছে ভারত ও আসিয়ান রাষ্ট্রগুলি। প্রধানমন্ত্রী নরেন্দ্র মোদীর ‘পূবের জন্য কাজকর’ নীতি ভারত-আসিয়ান সম্পর্কে এক নতুন মাত্রা এনে দিয়েছে। সহযোগিতা প্রসারেরলক্ষ্যে বর্তমানে আমাদের রয়েছে ৩০টির মতো বিশেষ মঞ্চ। আসিয়ান পরিচালিত বিভিন্নপ্ল্যাটফর্মে ভারত এখন সক্রিয়ভাবেই অংশগ্রহণ করছে। নিবন্ধের শেষে সিঙ্গাপুরের প্রধানমন্ত্রী বলেছেন যে, আসিয়ানের নেতৃত্বেথাকা সিঙ্গাপুর আসিয়ান-ভারত সম্পর্ককে আরও নিবিড় করে তুলতে অঙ্গীকারবদ্ধ।
প্রধানমন্ত্রীর সঙ্গে সাক্ষাৎ করলেন ইরানের অর্থনীতি বিষয়ক এবং অর্থমন্ত্রী

গতকাল প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন ভারতে সফররত ইরানের অর্থনীতি বিষয়ক এবং অর্থমন্ত্রী ডঃ আলি তায়েবনিয়া। ডঃ তায়েবনিয়া’কে প্রধানমন্ত্রী জানান, ইরানের সঙ্গে সম্পর্ক দৃঢ় করতে ভারত অধিক গুরুত্ব দিয়ে থাকে। প্রসঙ্গক্রমে, তিনি এ বছর জুলাই-এ ব্রিক্স (ব্রাজিল, রাশিয়া, ভারত, চীন, দক্ষিণ আফ্রিকা) শিখর সম্মেলন চলাকালীন উফাতে রাষ্ট্রপতি রুহানি-র সঙ্গে তাঁর ফলপ্রসূ কথোপকথনের প্রসঙ্গটি উত্থাপন করেন। ভারত যে ইরানের সঙ্গে বাণিজ্য, বিনিয়োগ, তেল ও গ্যাস সংযোগ, বন্দর উন্নয়ন প্রভৃতি ক্ষেত্রে দ্বিপাক্ষিক সম্পর্ক সম্প্রসারিত করতে চায় সে বিষয়েও তাঁর মতামত জানান প্রধানমন্ত্রী।
ইটালির প্রধানমন্ত্রী মিঃ গ্যুসেপ্পে কোন্তের সঙ্গে প্রধানমন্ত্রীর টেলিফোনে কথা

প্রধানমন্ত্রী শ্রী নরেন্দ্র মোদী আজ ইটালির প্রধানমন্ত্রী মিঃ গ্যুসেপ্পে কোন্তের সঙ্গে টেলিফোনে কথা বলেন। কোভিড-১৯ মহামারীর কারণে ইটালিতে বহু মানুষের প্রানহানির ঘটনায় প্রধানমন্ত্রী সমবেদনা জানান। সঙ্কটের এই সময়ে ইটালির মানুষ যে সাহসিকতার পরিচয় দিয়েছেন, তিনি তার প্রশংসা করেন। এই মহামারীর ফলে তাঁদের নিজ নিজ দেশে এবং সারা বিশ্ব জুড়ে স্বাস্থ্য ও আর্থিক ক্ষেত্রে যে সঙ্কট দেখা দিয়েছে ,তার মোকাবিলায় বিভিন্ন পদক্ষেপের বিষয়ে উভয় নেতা আলোচনা করেন। তাঁরা দুজনে একে অন্যের প্রতি সহমর্মিতা প্রকাশ করেন । ভারতে ইটালির যে সব নাগরিক এবং ইটালিতে যে সব ভারতীয় নাগরিক আটকে রয়েছে তাঁদের প্রতি সাহায্যের হাত বাড়িয়ে দেওয়ায় একে অন্যের প্রশংসা করেন। প্রধানমন্ত্রী মিঃ কোন্তেকে ভারতের পক্ষ থেকে অকুন্ঠ সমর্থন জানান। ইটালিকে ভারত প্রয়োজনীয় ওষুধ ও অন্যান্য সামগ্রী পাঠানোর অঙ্গীকার করেছে। উভয় দেশের মধ্যে দ্বিপাক্ষিক সম্পর্ক আরো দৃঢ় করার জন্য আলোচনা চালিয়ে যাবার বিষয়ে দুই নেতাই সহমত পোষণ করেন। ইটালির প্রধানমন্ত্রী তাঁর দেশে প্রধানমন্ত্রীকে সুবিধেজনক সময়ে আসার আমন্ত্রণ জানিয়েছেন।
২০১৮-র এশিয়ান গেমস্‌ ‘ফ্রিস্টাইল’ কুস্তিতে সোনা জেতায় বজরং পুনিয়া’কে অভিনন্দন জানালেন প্রধানমন্ত্রী

২০১৮-র এশিয়ান গেমস্‌-এ ৬৫ কেজির ‘ফ্রিস্টাইল’ কুস্তিতে সোনা জেতায় বজরং পুনিয়া-কে অভিনন্দন জানালেন প্রধানমন্ত্রী শ্রী নরেন্দ্র মোদী। শ্রী পুনিয়া’কে অভিনন্দন জানিয়ে প্রধানমন্ত্রী বলেছেন, এই জয় অসাধারণ। কারণ, এটি ২০১৮-র এশিয়ান গেমস্‌-এ ভারতের পক্ষে প্রথম সোনা প্রাপ্তি। আগামী দিনের জন্য শ্রী পুনিয়া’কে শুভেচ্ছাও জানিয়েছেন প্রধানমন্ত্রী।
প্রধানমন্ত্রীর সঙ্গে সাক্ষাৎ করলেন কানাডার প্রাক্তন প্রধানমন্ত্রী স্টিফেন হারপার

ভারত সফররত কানাডার প্রাক্তন প্রধানমন্ত্রী স্টিফেন হারপার মঙ্গলবার নতুন দিল্লিতে প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন। রাইসিনা বার্তালাপে অংশ নিতে শ্রী হারপার ভারতে এসেছেন। দুই নেতা ভারত – কানাডা দ্বিপাক্ষিক সম্প্ররক ছাড়াও আন্তর্জাতিক প্রবণতা এবং গণতান্ত্রিক দেশগুলির মধ্যে সহযোগিতা বাড়িয়ে তোলার মতো বিষয়গুলি নিয়ে নিজেদের মধ্যে মতবিনিময় করেন।
প্রধানমন্ত্রী শ্রী নরেন্দ্র মোদী ২৮ ও ২৯ জুলাই লক্ষ্ণৌ সফর করবেন

প্রধানমন্ত্রী শ্রী নরেন্দ্র মোদী ২৮ ও ২৯ জুলাই লক্ষ্ণৌ সফরে যাবেন। ২৮ জুলাই তিনি ‘পুর এলাকার রূপান্তর’ শীর্ষক এক অনুষ্ঠানে উপস্থিত থাকবেন। পুর উন্নয়ন সংক্রান্ত কেন্দ্রীয় সরকারের তিনটি গুরুত্বপূর্ণ উদ্যোগের তৃতীয় বার্ষিকী উপলক্ষে এই অনুষ্ঠানের আয়োজন করা হবে। এগুলি হ’ল – প্রধানমন্ত্রী আবাস যোজনা (পুর), পুর অঞ্চলের রূপান্তর ও পুনরুজ্জীবনের জন্য অটল মিশন (অম্রুত) এবং স্মার্ট সিটি মিশন। প্রধানমন্ত্রী পুর উন্নয়নের লক্ষ্যে সরকারের ফ্ল্যাগশিপ মিশনগুলি বিষয়ে একটি প্রদর্শনীও পরিদর্শন করবেন। তিনি ৩৫টি রাজ্য ও কেন্দ্রশাসিত অঞ্চল থেকে একজন করে প্রধানমন্ত্রী আবাস যোজনার সুবিধা প্রাপকের সঙ্গে আলোচনা করবেন। প্রধানমন্ত্রী ভিডিও লিঙ্কের মাধ্যমে উত্তর প্রদেশের বিভিন্ন শহরের প্রধানমন্ত্রী আবাস যোজনার সুবিধা প্রাপকদের কাছ থেকে তাঁদের বক্তব্য জানবেন। উত্তর প্রদেশে ফ্ল্যাগশিপ মিশনগুলির আওতায় বিভিন্ন প্রকল্পের ভিত্তিপ্রস্তর স্থাপন করে তিনি এক সমাবেশে ভাষণ দেবেন। বিনিয়োগ আকর্ষণ ও শিল্পায়ন প্রক্রিয়াকে তুলে ধরার লক্ষ্যে ২০১৮ সালের ফেব্রুয়ারি মাসে উত্তর প্রদেশ সরকার বিনিয়োগকারীদের এক সমাবেশের আয়োজন করেছিল। এরফলে, পুনর্নবীকরণযোগ্য শক্তি, পরিকাঠামো, বিদ্যুৎ, তথ্য প্রযুক্তি এবং ইলেক্ট্রনিক দ্রব্য উৎপাদন ও পর্যটন ক্ষেত্রে ৪.২৮ লক্ষ কোটি টাকারও বেশি লগ্নির প্রস্তাব এসেছে। কয়েক মাসের মধ্যেই ৮১টি প্রকল্পের প্রায় ৬০ হাজার কোটি টাকা বিনিয়োগ বাস্তবায়নের ক্ষেত্র প্রস্তুত হয়েছে। ২৯ জুলাই প্রধানমন্ত্রী লক্ষ্ণৌতে এইসব প্রকল্পগুলির সূচনা করবেন।
ভারত-শ্রীলঙ্কার মধ্যে দ্বৈত কর প্রত্যাহার ও আয়কর ফাঁকি রোধ করার জন্য চুক্তি সংশোধনে কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরোহিত্যে আজ কেন্দ্রীয় মন্ত্রিসভার বৈঠকে ভারত ও শ্রীলঙ্কার মধ্যে দ্বৈত কর প্রত্যাহার এবং আয়কর ফাঁকি রোধ করার জন্য চুক্তি সংশোধনের প্রস্তাব অনুমোদিত হয়েছে। মন্ত্রিসভার এই সিদ্ধান্তের ফলে সুকৌশলে কর ফাঁকি দেওয়ার প্রবণতা রোধ করা যাবে এবং কর সংক্রান্ত আইনের ঘাটতি ও খামতিগুলি বন্ধ করা যাবে। উল্লেখ করা যেতে পারে, ভারত ও শ্রীলঙ্কার মধ্যে দ্বৈত কর প্রত্যাহার সংক্রান্ত চুক্তিটি ২০১৩র ২২ জানুয়ারি স্বাক্ষরিত হওয়ার পর সেই বছরেরই ২২এ অক্টোবর থেকে এই চুক্তি কার্যকর হয়। ভারত বহুপাক্ষিক করচুক্তি সংক্রান্ত ব্যবস্হা রূপায়ণকারী দেশগুলির একটি। কিন্তু শ্রীলঙ্কা এই বহুপাক্ষিক করচুক্তি রূপায়ণকারী দেশের মধ্যে পড়েনা। তাই, সুকৌশলে কর ফাঁকি এবং দ্বৈত কর প্রত্যাহার এড়ানোর জন্য দুই দেশের মধ্যে দ্বিপাক্ষিক চুক্তিটির সময়ভিত্তিক সংশোধন করার প্রয়োজনীয়তা দেখা দেয়। এই লক্ষ্যে মন্ত্রিসভা দুই দেশের মধ্যে দ্বৈত কর প্রত্যাহার এবং আয়কর ফাঁকি রোধ করার জন্য সংশ্রিষ্ট চুক্তিটি সংশোধনে অনুমতি দিয়েছে। /…
পরম্পরাগত ও ওষুধের ক্ষেত্রে সহযোগিতা গড়ে তুলতে ভারত ও কলম্বিয়ার মধ্যে মউ স্বাক্ষরে মন্ত্রীসভার অনুমোদন

পরম্পরাগত ওষুধের ক্ষেত্রে সহযোগিতা গড়ে তুলতে ভারত ও কলম্বিয়ার মধ্যে সমঝোতাপত্র বা মউ সাক্ষরে কেন্দ্রীয় মন্ত্রীসভা অনুমতি দিয়েছে। বুধবার নতুন দিল্লিতে প্রধানমন্ত্রী নরেন্দ্র মোদীর পৌরহিত্যে কেন্দ্রীয় মন্ত্রীসভার বৈঠকে এই সিদ্ধান্ত অনুমোদিত হয়। এর ফলে কলম্বিয়ায় ভারতের পরম্পরাগত ওষুধ ব্যবহার বৃদ্ধি পাবে এবং এর প্রচারও বৃদ্ধি পাবে। সেই সঙ্গে, পরম্পরাগত চিকিৎসা পদ্ধতির সঙ্গে যুক্ত ব্যক্তিদের প্রশিক্ষনের জন্য বিশেষজ্ঞ বিনিময় সম্ভব হবে। এছাড়াও পরম্পরাগত ঔষধের ওপর গবেষনা ও আবিষ্কার এবং চিকিৎসা পদ্ধতিতে নতুন নতুন উদ্ভাবন সম্ভব হবে।
বারাণসী ভিত্তিক অসরকারী সংগঠনগুলির প্রতিনিধিদের সঙ্গে প্রধানমন্ত্রীর বৈঠক

প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে বারাণসীর বিভিন্ন অসরকারী সংগঠনের প্রতিনিধিদের সঙ্গে বৈঠক করেছেন। এইসব সংগঠনগুলি কোভিড-১৯ মহামারীর সময় ত্রাণের কাজে যুক্ত রয়েছে। পবিত্র বারাণসী শহরের জনসাধারণের আশা ও উদ্দীপনার মধ্য দিয়ে করোনা ভাইরাস মোকাবিলার উদ্যোগের প্রধানমন্ত্রী প্রশংসা করেন। শ্রী মোদী বলেন, কিভাবে দরিদ্র মানুষদের সেবার মানসিকতা নিয়ে সাহসের সঙ্গে নিরন্তরভাবে বারাণসীর জনসাধারণ সাহায্য করছেন, সেই তথ্য সবসময়ই তাঁর কাছে পৌঁছচ্ছে। সংক্রমণ প্রতিরোধ, বিভিন্ন হাসপাতালের অবস্থা, কোয়ারেন্টাইনের ব্যবস্থাপনা এবং পরিযায়ী শ্রমিকদের কল্যাণে নানা পদক্ষেপের বিষয়ে তাঁকে সবসময়ই অবহিত করা হচ্ছে। প্রধানমন্ত্রী বলেন, কাশীতে কেউই খালিপেটে ঘুমোয় না এই সংস্কারটি রয়েছে। কারণ মা অন্নপূর্ণা এবং বাবা বিশ্বনাথের এই শহরের উপর আশীর্বাদ রয়েছে। তিনি বলেন, দরিদ্রদের জন্য সেবা করার একটি দারুণ সুযোগ ঈশ্বর আমাদেরকে দিয়েছেন। এই পবিত্র শহরে বিভিন্ন ধর্মীয় আচার-অনুষ্ঠান বন্ধ হলেও শহরের জনসাধারণ প্রমাণ করেছেন করোনার বিরুদ্ধে লড়াইয়ে এবং দরিদ্র মানুষদের খাদ্য ও পথ্য সরবরাহ যোগান দিয়ে তাঁরা অদ্বিতীয়। প্রধানমন্ত্রী বিভিন্ন সরকারি সংস্থা ও স্থানীয় প্রশাসনের সঙ্গে অসরকারি সংগঠনগুলি একযোগে কাজ করার বিষয়টির ভুয়োসী প্রশংসা করেন। তিনি বলেন, খাদ্যের জন্য হেল্পলাইন চালু করা এবং খুব কম সময়ে কমিউনিটি কিচেনের ব্যবস্থা করা হয়েছে। তথ্য সংগ্রহ করে বারাণসী স্মার্ট সিটি-র কম্যান্ড সেন্টারের সাহায্যে প্রতিটি স্তরে যে কেউ দরিদ্র মানিষদের সাহায্য করতে পারেন। এই প্রসঙ্গে তিনি ডাক বিভাগের একটি ঘটনা উল্লেখ করেন। জেলা প্রশাসনের খাদ্যবন্টন করার সময় ঠেলা গাড়ির সঙ্কট দেখা দিলে ডাক বিভাগ সাহায্যের জন্য এগিয়ে এসেছিল। শ্রী মোদী সন্ত কবিরের উদ্ধৃতি দিয়ে বলেন, যাঁরা সাহায্যের হাত বাড়িয়ে দেন তাঁরা তাঁদের এই পরিষেবার কোন ফল প্রত্যাশা করেন না, নিঃস্বার্থভাবে তাঁরা দিনরাত কাজ করে যান! প্রধানমন্ত্রী বলেন, অনেক বিশেষজ্ঞই এই মহামারীর মোকাবিলায় ভারতের ক্ষমতা নিয়ে প্রশ্ন তুলে ছিলেন। মূলত বিপুল জনসংখ্যার এই দেশে বিভিন্ন চ্যালেঞ্জের বিষয়টি তাঁরা ভেবেছিলেন। উত্তরপ্রদেশের মতো রাজ্য౼ যার জনসংখ্যা ২৩-২৪ কোটি সেখানে কিভাবে এই সংক্রমণকে দূরে রাখা যায়, সেই আশংকা ছিল । রাজ্যের মানুষের কঠোর পরিশ্রম এবং সহযোগিতার ফলেই আজ সংক্রমণকে দূরে রাখা সম্ভব হয়েছে। উত্তরপ্রদেশে যেভাবে সংক্রমণকে আটকানো এবং তা নিয়ন্ত্রণ করা গেছে তাতে তিনি সন্তোষ ব্যক্ত করে বলেন, রাজ্যে করোনায় সংক্রমিতরা দ্রুত সুস্থ হয়ে উঠছেন। প্রধানমন্ত্রী জানান, কেন্দ্র দরিদ্র মানুষদের জন্য বিভিন্ন উদ্যোগ গ্রহণ করেছে। ৮০ কোটি জনসাধারণ বিনামূল্যে রেশন এবং রান্নার গ্যাস পাচ্ছেন। শ্রী মোদী বলেন, মার্কিন যুক্তরাষ্ট্রের থেকেও দ্বিগুণ জনসংখ্যার দেশ এই ভারতবর্ষ। এদেশের মানুষকে পরিষেবা দেওয়ার জন্য একটি পয়সাও নেওয়া হয়নি। এখন সিদ্ধান্ত নেওয়া হয়েছে দীপাবলি এবং ছট্ পুজো পর্যন্ত অর্থাৎ নভেম্বরের শেষ অবদি এই পরিষেবা চালু থাকবে। তন্তুবায় সহ হস্তশিল্পীরা এবং ব্যবসায়ীরা বিভিন্ন সংকটের সম্মুখীন হওয়ায় তাঁদের সাহায্যের জন্য সরকারী স্তরে উদ্যোগ নেওয়া হয়েছে । বারাণসী শহরে ৮ হাজার কোটি টাকার পরিকাঠামো সহ অন্যান্য প্রকল্প দ্রুত বাস্তবায়িত হচ্ছে বলেও প্রধানমন্ত্রী জানিয়েছেন।
প্রধানমন্ত্রী মোদী এবং নেপালের প্রধানমন্ত্রী ওলি যৌথভাবে মোতিহারি – আমলেখগঞ্জ পাইপ লাইনের উদ্বোধন করলেন

; প্রধানমন্ত্রী শ্রী নরেন্দ্র মোদী এবং নেপালের প্রধানমন্ত্রী শ্রী কে পি শর্মা ওলি যৌথভাবে ভিডিও কনফারেন্সের মাধ্যমে বিহারের মোতিহারি থেকে নেপালের আমলেখগঞ্জ পর্যন্ত পেট্রোপণ্য সরবরাহকারী পাইপ লাইনের উদ্বোধন করেছেন। দুই দেশের প্রধানমন্ত্রী ভিডিও কনফারেন্সের মাধ্যমে দক্ষিণ এশিয়ার প্রথম পেট্রোপণ্য সরবরাহকারী এ ধরনের পাইপ লাইনের উদ্বোধন করলেন। নেপালের প্রধানমন্ত্রী শ্রী ওলি নির্ধারিত সময়ের আগেই গুরুত্বপূর্ণ পাইপ লাইনের কাজ সম্পূর্ণ হওয়ায় সন্তোষ প্রকাশ করেন। প্রধানমন্ত্রী শ্রী মোদী বলেন, ৬৯ কিলোমিটার দীর্ঘ মোতিহারির আমলেখগঞ্জ পাইপ লাইনের মাধ্যমে নেপালের মানুষের কাছে সুলভমূল্যে পরিশ্রুত পেট্রো-সামগ্রী পৌঁছে দেওয়া সম্ভব হবে। এই পাইপ লাইনের বার্ষিক পেট্রোপন্য সরবরাহের ক্ষমতা ২০ লক্ষ মেট্রিক টন। প্রধানমন্ত্রী ওলি নেপালে পেট্রো-পণ্যের দাম লিটার প্রতি ২ টাকা কমানোর যে কথা ঘোষণা করেছেন, শ্রী মোদী তাঁকে স্বাগত জানান। উচ্চ রাজনৈতিক পর্যায়ে নিয়মিত আলাপ-আলোচনার প্রসঙ্গে উল্লেখ করে প্রধানমন্ত্রী শ্রী মোদী বলেন, এর ফলে দুই দেশের মধ্যে অংশীদারিত্বের সম্পর্কের সম্ভাবনা আরও উজ্জ্বল হয়েছে। ভারত ও নেপালের দ্বিপাক্ষিক সম্পর্ক বিভিন্ন ক্ষেত্রে আরও গভীর ও সম্প্রসারিত হবে বলেও তিনি দৃঢ় প্রত্যয় ব্যক্ত করেন। প্রধানমন্ত্রী শ্রী ওলি নেপাল সফরের জন্য প্রধানমন্ত্রী শ্রী মোদীকে আমন্ত্রণ জানালে তিনি তা গ্রহণ করেন। …
ভারত-নেদারল্যান্ডস সামাজিক নিরাপত্তা চুক্তি সংশোধনের প্রস্তাবে সম্মতি কেন্দ্রীয় মন্ত্রিসভার

ভারত ও নেদারল্যান্ডস-এর মধ্যে সম্পাদিত সামাজিক নিরাপত্তা চুক্তিতে একটি সংশোধন আনারপ্রস্তাবে বৃহস্পতিবার সম্মতি দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত হয় এদিনের মন্ত্রিসভার বৈঠক। সংশোধনটিকার্যকর হলে ভারত ও নেদারল্যান্ডস – এই দুটি দেশের মধ্যে দ্বিপাক্ষিক সহযোগিতার সম্পর্কআরও জোরদার হয়ে উঠবে। এর পাশাপাশি, পরস্পরের দেশে ব্যবসা-বাণিজ্যের বিশেষ সুবিধাহবে ভারত ও নেদারল্যান্ডস-এর শিল্প ও বাণিজ্য সংস্থাগুলির। এই পথ ধরে প্রসার ঘটবেএকে অন্যের দেশে বিনিয়োগেরও। প্রসঙ্গতউল্লেখ্য, ভারত ও নেদারল্যান্ডস-এর মধ্যে এই সামাজিক নিরাপত্তা চুক্তি স্বাক্ষরিতহয় ২০০৯-এর ২২ অক্টোবর। চুক্তিটি কার্যকর হয় পরের বছর ১৫ জুন থেকে। ভারতএ পর্যন্ত অস্ট্রেলিয়া, অস্ট্রিয়া, বেলজিয়াম, কানাডা, চেকোস্লোভাকিয়া, ডেনমার্ক,ফিনল্যান্ড, ফ্রান্স, জার্মানি, হাঙ্গেরি, জাপান, লুক্সেমবার্গ, নেদারল্যান্ডস,নরওয়ে, পর্তুগাল, সুইডেন, স্যুইজারল্যান্ড ও দক্ষিণ কোরিয়া – এই ১৮টি দেশের সঙ্গেসামাজিক নিরাপত্তা চুক্তি সম্পাদন করেছে।
প্রধানমন্ত্রী  শ্রী নরেন্দ্র মোদীবাল্মীকি জন্ম জয়ন্তীতে মহর্ষির মহান চিন্তাধারার কথা স্মরণ করলেন

প্রধানমন্ত্রী শ্রী নরেন্দ্র মোদী বাল্মীকি জয়ন্তীতেমহর্ষি বাল্মীকির মহান আদর্শ ও চিন্তাধারার কথা স্মরণ করলেন। একবার্তায় প্রধানমন্ত্রী বলেন, “বাল্মীকি জয়ন্তীতেমহর্ষি বাল্মীকির মহান আদর্শ ও পবিত্র চিন্তাধারার কথা মনে হচ্ছে। আমাদের সমাজেতাঁর প্রভাব বিরাট”। …
সুরাট ম্যারাথনের সূচনায় প্রধানমন্ত্রীর ভাষণের কিছুকিছু অংশ

জনসাধারণ যদি মনে করেন যে তাঁরা নিশ্চিতভাবেই কোনও কিছু করবেন, তা হলে কোনওশক্তিই সেখানে বাধা হয়ে দাঁড়াতে পারে না। জনসাধারণের শক্তি ও ক্ষমতা হ’ল এতটাই।কোনও দেশই নেতা বা সরকারকে নিয়ে গঠিত নয়। জনসাধারণের শক্তিই একটি জাতিকে গড়ে তোলে। আমরা এক ‘নতুন ভারত’ গড়ে তুলতে আগ্রহী, যেখানে বর্ণ, সাম্প্রদায়িকতা এবংদুর্নীতির মতো রাজনীতির কোনও স্থান নেই। আমরা এমন এক ভারত গড়ে তুলতে চাই, যেখানেপ্রত্যেক নাগরিকেরই ক্ষমতায়ন সম্ভব। স্থির সংকল্পের জন্য সুরাট শহরটির যথেষ্ট নাম রয়েছে। সম্প্রীতিতে বিশ্বাসী এইশহর। সুরাটবাসীদের কাছে আমি আর্জি জানাই এ বছর জুন মাসে যোগ দিবস এবং অক্টোবরেঐক্যের জন্য দৌড়ে সক্রিয়ভাবে অংশগ্রহণ করার জন্য। এই ধরণের ম্যারাথনের উদ্যোগ আয়োজন সাধারণ মানুষের স্বাস্থ্যের পক্ষেইতিবাচক। তাই খেলাধূলাকে সাদরে গ্রহণ করার জন্য আমি আবেদন জানাই জনসাধারণের কাছে।ক্রীড়া সুস্বাস্থ্যের সূচনা করে এবং দলবদ্ধভাবে কাজ করতে প্রেরণা যোগায়। এক ‘নতুন ভারত’ গঠনই আমাদের সংকল্প। ভারতের স্বাধীনতার লক্ষ্যে যে মহানপুরুষ ও মহিয়ষী নারীরা তাঁদের জীবন বিসর্জন দিয়েছিলেন, তাঁদের প্রতি শ্রদ্ধাজানানোর এটিই শ্রেষ্ঠ উপায়।
রিও অলিম্পিকস্‌-এর সেমিফাইন্যালে সাফল্যের জন্য ভারতীয় ব্যাডমিন্টন খেলোয়াড় পি ভি সিন্ধু ’ কে শুভেচ্ছা ও অভিনন্দন প্রধানমন্ত্রীর

রিও অলিম্পিকস্‌-এ ভারতীয় ব্যাডমিন্টন খেলোয়াড় পি ভি সিন্ধু মহিলাদের সিঙ্গলস্‌ব্যাডমিন্টন সেমিফাইন্যালে বিজয়ী হওয়ায় তাঁকে অভিনন্দন জানিয়েছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “ পি ভি সিন্ধু তুমি দারুণ সাফল্য দেখিয়েছ। ভারত ’ কে গর্বিত করেছ তুমি। ফাইন্যালের জন্য তোমার প্রতি বিশেষ শুভেচ্ছা রইল ” ।
রাষ্ট্রপতি  ২০১৪, ২০১৫ এবং ২০১৬-র রবীন্দ্রনাথ ঠাকুর সাংস্কৃতিক সদ্ভাবনা পুরস্কার দিয়েছেন


স্বামী বিবেকানন্দ এবং রবীন্দ্রনাথ ঠাকুরের মতো মানুষের জন্যই পরাধীনতার শৃঙ্খল সত্ত্বেও ভারতীয় সংস্কৃতি অক্ষুন্ন থেকেছে- প্রধানমন্ত্রী মোদী

ভারতের রাষ্ট্রপতি শ্রী রামনাথ কোবিন্দ আজ নতুন দিল্লীতে আয়োজিত এক অনুষ্ঠানে ২০১৪, ২০১৫ এবং ২০১৬-র রবীন্দ্রনাথ ঠাকুর সাংস্কৃতিক সদ্ভাবনা পুরস্কার প্রদান করেছেন। তিনি বিশিষ্ট মনিপুরী নৃত্যশিল্পী রাজকুমার সিংহজিৎ সিং, বাংলাদেশের সাংস্কৃতিক সংগঠন ছায়ানট এবং বিশিষ্ট ভাস্কর শ্রী রাম ভানজী সুতারের হাতে এই পুরস্কার তুলে দেন। প্রধানমন্ত্রী শ্রী নরেন্দ্র মোদীর নেতৃত্বে একটি উচ্চ পর্যায়ের জুরি কমিটি পুরস্কার প্রাপকদের নাম নির্বাচন করেছে। এই কমিটিতে ভারতের প্রধান বিচারপতি শ্রী রঞ্জন গগৈ, প্রাক্তন মুখ্য নির্বাচন কমিশনার শ্রী এন গোপালস্বামী এবং সাংস্কৃতিক সম্পর্ক বিষয়ক ভারতীয় পরিষদের সভাপতি শ্রী বিজয় সহস্রবুদ্ধে সদস্য ছিলেন। এই উপলক্ষ্যে আয়োজিত অনুষ্ঠানে প্রধানমন্ত্রী শ্রী নরেন্দ্র মোদী বলেন, সংস্কৃতি হচ্ছে যে কোন জাতির জীবনরুধির এবং এর মাধ্যমেই একটি জাতির নিজস্ব পরিচয়ের প্রতিফলন ঘটে। তিনি বলেন, ঔপনিবেশিক শোষন এবং বিদেশী আগ্রাসন সত্ত্বেও ভারতের সমৃদ্ধ সাংস্কৃতিক ঐতিহ্য সুরক্ষিত থেকেছে। গুরুদেব রবীন্দ্রনাথ ঠাকুর এবং স্বামী বিবেকানন্দ মতো মানুষের অসামান্য অবদানের জন্যই এটা সম্ভব হয়েছে। প্রধানমন্ত্রী বলেন, গুরুদেব রবীন্দ্রনাথ ঠাকুরের সৃষ্টির মধ্যে ভারতের বহুমাত্রিক ঐতিহ্যের প্রতিফলন ঘটেছে। রবীন্দ্র সঙ্গীতের মধ্যে দেশের সব রঙ মিশে আছে এবং কোনও একটি ভাষায় সীমাবদ্ধ নেই। গুরুদেবের শিক্ষাকে তিনি সময় নিরপেক্ষ বলে বর্ণনা করেন এবং তাঁর সৃষ্টি থেকে সমগ্র বিশ্বের শিক্ষা নেওয়ার রয়েছে। গুরুদেব লোকশিল্প এবং চিরাচরিত নৃত্যশৈলীকে ভারতীয় সংস্কৃতির ইঙ্গিতবাহী বলে স্বীকৃতি দিয়েছিলেন বলে প্রধানমন্ত্রী তাঁর ভাষনে মন্তব্য করেন। ২০১৪ সালের জন্য মনিপুরী নৃত্যশিল্পী শ্রী রাজকুমার সিংহজিৎ সিং, ২০১৫ সালের জন্য বাংলাদেশের সাংস্কৃতিক সংগঠন ছায়ানটকে এবং ২০১৬ সালের জন্য বিশিষ্ট ভাস্কর শ্রী রাম ভানজী সুতারকে এই পুরস্কার দেওয়া হয়েছে। ২০১২ সালে কবিগুরু রবীন্দ্রনাথ ঠাকুরের জন্মের সার্ধশতবর্ষ উপলক্ষে এই পুরস্কারের প্রবর্তন করা হয়। বার্ষিক এই পুরস্কারে প্রাপককে ১ কোটি টাকা, একটি শংসাপত্র, একটি ফলক এবং চিরাচরিত হস্তশিল্প অথবা হাতে বোনা তাঁতশিল্পের নিদর্শন পুরস্কার হিসাবে দেওয়া হয়। /
এন ডি এ সরকারের মন্ত্রিসভার প্রথম বৈঠকে        

            যুগান্তকারী সিদ্ধান্ত গ্রহণ

প্রধানমন্ত্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে দেশজুড়ে কৃষকদের স্বার্থে একটি ঐতিহাসিক সিদ্ধান্ত নেওয়া হয়েছে। আমাদের দেশের পরিশ্রমী কৃষকরা ,যারা তাঁদের মাথার ঘাম পায়ে ফেলে জাতির মুখে খাবার তুলে দিচ্ছেন, তাঁদের জন্য পেনশন প্রকল্প চালু হচ্ছে। স্বাধীনতার পরে এই প্রথম কৃষকদের পেনশনের আওতায় আনা হতে চলেছে। এর ফলে আগামী তিন বছরে ৫ কোটি প্রান্তিক ও ক্ষুদ্র কৃষক উপকৃত হবেন। এই সামাজিক প্রকল্পের আওতায় কেন্দ্র আগামী তিন বছরের জন্য ১০৭৭৪.৫০ কোটি টাকা ব্যয় করবে। এই প্রকল্পের উল্লেখযোগ্য দিকগুলি হলঃ- দেশের সমস্ত ক্ষুদ্র এবং প্রান্তিক কৃষকরা এর সুবিধে পাবেন। যাঁদের বয়স ১৮ থেকে চল্লিশের মধ্যে তাঁদের ৬০ বছর হলে তিনহাজার টাকা করে পেনশন পাবেন। উদাহরণ হিসেবে বলা যায়, যে সব কৃষকদের বয়স ২৯ বছর তাঁরা এই প্রকল্পে ঢুকতে চাইলে প্রতি মাসে ১০০ টাকা তাঁদের দিতে হবে। কেন্দ্র ওই কৃষকের পেনশন তহবিলে সমপরিমাণ অর্থ জমা দেবে। ওই কৃষকের মৃত্যুর পরে তাঁর স্ত্রী ফ্যামিলি পেনশন হিসেবে অর্ধেক টাকা পাবেন। ৬০ বছর বয়স না হলে , অর্থাৎ কৃষক যখন তহবিলে টাকা জমা দিচ্ছেন, সেই সময় তাঁর মৃত্যু হলে স্ত্রী চাইলে এই পেনশনের জন্য নির্দিষ্ট সময় পর্যন্ত টাকা জমা দিতে পারেন। এই প্রকল্পের আরেকটি উল্লেখযোগ্য দিক হল, কোন কৃষক চাইলে তাঁর প্রধানমন্ত্রী কিষাণ সম্মান নিধি (পি এম- কিষাণ) প্রকল্পের টাকা থেকে এই তহবিলে টাকা দিতে পারেন। অথবা এমই আইটিওয়াই এর মাধ্যমে কমন সার্ভিস সেন্টারের মাধ্যমেও মাসে মাসে টাকা জমা দিতে পারেন। দেশ স্বাধীন হবার সত্তর বছরের মধ্যে কৃষকদের জন্য এরকম সুরক্ষার বিষয়ভাবা হয় নি। এ বছরের সাধারণ নির্বাচনে প্রধানমন্ত্রী এই পরিকল্পনার কথা বলেন। বিজেপির নির্বাচনী ইস্তেহারে যা স্থান পায়। আজ নতুন সরকারের মন্ত্রিসভার প্রথম বৈঠকে এটি সদর্থক রূপ পেল। /